સંબંધોમાં પણ લાગણીઓ સાથે જ ટેવને સાંકળી શકાય. અમુક મિત્રો સાથે રોજ મનભરીને વાત કરવાની ટેવ, રોજ એ મિત્ર સાથે ફોન પર વાત ન થાય કે અવાજ ન સંભાળીએ ત્યાં સુધી દિવસ અધુરો લાગે. ખાસ કરીને બાળકોને મિત્રો, સાથીદારો અને ગ્રાન્ડ પેરેન્ટ્સની આદત ખુબ અસરકારક રીતે પડી જાય છે. થોડો સમય પણ તેનાથી અળગા રહે કે બાળકો બીમાર પડી જાય. તો વડીલોમાં પણ એક સાથીદારની કમી લાગે એટલે કાં તો બીમારીમાં સપડાઈ જાય અને કાં તો જીવન લાંબુ ટકાવી શકતા નથી. તો ક્યારેક સ્વજન, પ્રિયજનની ટેવ આપણે આજે પણ વાગોળતા હોઈએ કે બીજાને તેની ઉપમા આપીએ પણ તેમની ટેવ ભૂલી શકતા નથી.